b'\n_START_ARTICLE_\nNeil Jordan\n_START_SECTION_\n\xc5\xbdivljenjepis\n_START_PARAGRAPH_\nRojen je bil 5. februarja 1950 v County Sligo na Irskem, kjer je tudi zaklju\xc4\x8dil srednjo \xc5\xa1olo. _NEWLINE_Njegovi filmi so polni politi\xc4\x8dnih izjav in \xc4\x8dustvenosti. Prikazati posku\xc5\xa1a temne strani \xc4\x8dlovekove psihe. Snema predvsem filme z irsko, severnoirsko ali britansko tematiko._NEWLINE_Prvi film, Angel, je Jordan posnel leta 1982. Zanj je napisal tudi scenarij. _NEWLINE_Njegov film Mona Lisa je bil uvr\xc5\xa1\xc4\x8den v tekmovalni program mednarodnega filmskega festivala v Cannesu leta 1986. Sedem let kasneje pa je za scenarij svojega filma The Crying Game prejel oskarja. Isto leto je bil tudi nominiran za oskarja za najbolj\xc5\xa1o re\xc5\xbeijo. _NEWLINE_Leta 1998 je Neil Jordan na mednarodnem filmskem festivalu v Berlinu prejel srebrnega medveda za najbolj\xc5\xa1o re\xc5\xbeijo za film The Butcher Boy.\n_START_SECTION_\nBeletristika\n_START_PARAGRAPH_\nJordan je svojo prvo knjigo izdal leta 1976. V njej je pod naslovom Nights in Tunisia zbral ve\xc4\x8d svojih kratkih zgodb. Njegove knjige so podobne njegovim filmom. Predvsem v romanu The Past (1980) zgradi s pomo\xc4\x8djo vizualizacije zgodbo o razvoju Irske v prvi polovici 20. stoletja. _NEWLINE_V svojih knjigah se prav tako rad poigra z razliko med resni\xc4\x8dnostjo in videzom ter vlogo preteklosti v sedanjosti. To velja predvsem za The Dream of a Beast (1983), ki se kot roman zgleduje po Franzu Kafki. Sledijo torej vpra\xc5\xa1anja o eksistenci, resni\xc4\x8dnosti, percepciji in spremembah.'